b'\n_START_ARTICLE_\nRadkuvas\n_START_SECTION_\nIstorija\n_START_PARAGRAPH_\nBa\xc5\xbeny\xc4\x8dia \xc5\xa1ioje vietov\xc4\x97je pirm\xc4\x85kart pamin\xc4\x97ta 1290 m., gyvenviet\xc4\x97 akte pamin\xc4\x97ta 1328 m. Klozdko \xc5\xbeem\xc4\x97je \xc4\xafsik\xc5\xabrusiai gyvenvietei miesto teises 1418 m. suteik\xc4\x97 karalius Vaclovas IV Liuksemburgietis. Per kitus de\xc5\xa1imtme\xc4\x8dius miestel\xc4\xaf nuniokojo husit\xc5\xb3 kariai ir vengr\xc5\xb3 paj\xc4\x97gos, vadovaujamos karaliaus Matia\xc5\xa1o I Korvino._NEWLINE_\xc4\xaek\xc5\xabrus Klodzk\xc5\xb3 apskrit\xc4\xaf, miestelyje pagrindine religija XVI a. tapo protestantizmas. Radkuv\xc4\x85 taip pat paveik\xc4\x97 Habsburg\xc5\xb3 monarchijoje kilusi kontrreformacija, jis v\xc4\x97l buvo nuniokotas Trisde\xc5\xa1imtme\xc4\x8dio karo metu. Po pirmojo Silezijos karo (1740\xe2\x80\x931742 m.) miestelis atiteko Pr\xc5\xabsijai ir 1815 m. buvo prijungtas prie Silezijos provincijos. V\xc4\x97lyvajame XIX a. \xc5\xa1alia Viun\xc5\xa1elburgo plyt\xc4\x97jusiuose kloduose buvo i\xc5\xa1gaunamos smiltainio uolienos, kurios Oilengebirgsbano (Eulengebirgsbahn) gele\xc5\xbeinkeliu buvo gabenamos \xc4\xaf Mitel\xc5\xa1tein\xc4\x85. Po Antrojo pasaulinio karo Potsdamo susitarimo s\xc4\x85lygomis miestelis atiteko Lenkijos liaudies respublikai.'